ประกาศกระทรวงวัฒนธรรมประกาศกระทรวงวัฒนธรรมเรื่องแต่งตั้งนายทะเบียนและพนักงานเจ้าหน้าที่ตามพระราชบัญญัติภาพยนตร์และวีดิทัศน์พ.ศ.๒๕๕๑[๑] อาศัยอำนาจตามความในบทนิยามคำว่า พนักงานเจ้าหน้าที่ ในมาตรา ๔ มาตรา๕ และมาตรา ๖ แห่งพระราชบัญญัติภาพยนตร์และวีดิทัศน์ พ.ศ. ๒๕๕๑ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงวัฒนธรรมออกประกาศไว้ ดังต่อไปนี้ข้อ ๑ให้ยกเลิก(๑) ประกาศกระทรวงวัฒนธรรม เรื่องแต่งตั้งนายทะเบียนและพนักงานเจ้าหน้าที่ตามพระราชบัญญัติภาพยนตร์และวีดิทัศน์พ.ศ. ๒๕๕๑ ลงวันที่ ๑๑ มิถุนายน ๒๕๕๑(๒) ประกาศกระทรวงวัฒนธรรม เรื่องแต่งตั้งพนักงานเจ้าหน้าที่เพิ่มเติมตามพระราชบัญญัติภาพยนตร์และวีดิทัศน์ พ.ศ.๒๕๕๑ ลงวันที่ ๘ สิงหาคม ๒๕๕๑ข้อ ๒ให้ผู้ว่าราชการจังหวัดเป็นนายทะเบียนประจำจังหวัดตามพระราชบัญญัติภาพยนตร์และวีดิทัศน์ พ.ศ. ๒๕๕๑ข้อ ๓ให้เจ้าหน้าที่ของรัฐดังต่อไปนี้เป็นพนักงานเจ้าหน้าที่ตามพระราชบัญญัติภาพยนตร์และวีดิทัศน์ พ.ศ. ๒๕๕๑(๑) ในเขตกรุงเทพมหานคร(ก)ข้าราชการพลเรือนสามัญในสำนักงานปลัดกระทรวงวัฒนธรรม กรมการศาสนา กรมศิลปากรสำนักงานคณะกรรมการวัฒนธรรมแห่งชาติ และสำนักงานศิลปวัฒนธรรมร่วมสมัยตำแหน่งประเภททั่วไประดับชำนาญงานขึ้นไป หรือตำแหน่งประเภทวิชาการระดับปฏิบัติการขึ้นไปหรือตำแหน่งประเภทอำนวยการ หรือตำแหน่งประเภทบริหาร ทั้งนี้ ตามที่หัวหน้าส่วนราชการมอบหมาย(ข)ผู้กำกับการสถานีตำรวจนครบาล(ค)ผู้อำนวยการเขต กรุงเทพมหานคร(ง)ข้าราชการตำรวจมียศตั้งแต่ร้อยตำรวจตรีขึ้นไปที่ปฏิบัติหน้าที่ในสายงานสืบสวนและงานป้องกันปราบปรามในสังกัดกองบัญชาการตำรวจนครบาล(๒) ในเขตจังหวัดอื่น(ก)วัฒนธรรมจังหวัดและข้าราชการพลเรือนสามัญในสำนักงานวัฒนธรรมจังหวัดซึ่งดำรงตำแหน่งประเภททั่วไประดับชำนาญงานขึ้นไปหรือตำแหน่งประเภทวิชาการระดับปฏิบัติการขึ้นไป (ข)นายอำเภอและปลัดอำเภอ(ค)ปลัดเทศบาล(ง) ปลัดองค์การบริหารส่วนตำบล(จ) ปลัดเมืองพัทยา(ฉ)ข้าราชการตำรวจมียศตั้งแต่ร้อยตำรวจตรีขึ้นไปที่ปฏิบัติหน้าที่ในสายงานสืบสวนและงานป้องกันปราบปราม ในสังกัดตำรวจภูธรจังหวัด(๓) ในเขตท้องที่ทั่วราชอาณาจักร (ก) ข้าราชการตำรวจมียศตั้งแต่ร้อยตำรวจตรีขึ้นไปที่ปฏิบัติหน้าที่ในสายงานสืบสวนและงานป้องกันปราบปรามในสังกัดกองบังคับการปราบปรามการกระทำความผิดเกี่ยวกับการค้ามนุษย์กองบังคับการปราบปรามการกระทำความผิดเกี่ยวกับอาชญากรรมทางเศรษฐกิจกองบังคับการปราบปรามการกระทำความผิดเกี่ยวกับอาชญากรรมทางเทคโนโลยีและกองบังคับการปราบปรามกองบัญชาการตำรวจสอบสวนกลางเฉพาะในเขตท้องที่ที่มีอำนาจหน้าที่ดูแลและรับผิดชอบในการปฏิบัติราชการ (ข)ข้าราชการตำรวจมียศตั้งแต่ร้อยตำรวจตรีขึ้นไปที่ปฏิบัติหน้าที่ในสายงานสืบสวนและงานป้องกันปราบปราม ที่ปฏิบัติงานในตำรวจภูธรภาค๑-๙ และศูนย์ปฏิบัติการตำรวจจังหวัดชายแดนภาคใต้ สำนักงานตำรวจแห่งชาติเฉพาะในเขตท้องที่ที่มีอำนาจหน้าที่ดูแลและรับผิดชอบในการปฏิบัติราชการข้อ ๔ให้พนักงานเจ้าหน้าที่ตามข้อ ๓ ดังต่อไปนี้มีอำนาจเข้าไปในสถานที่สร้างภาพยนตร์ไทยได้(๑) ข้าราชการพลเรือนสามัญตำแหน่งประเภททั่วไประดับอาวุโสขึ้นไปหรือตำแหน่งประเภทวิชาการระดับชำนาญการขึ้นไป หรือตำแหน่งประเภทอำนวยการหรือตำแหน่งประเภทบริหาร(๒)ข้าราชการตำรวจมียศตั้งแต่พันตำรวจโทขึ้นไป(๓)พนักงานส่วนท้องถิ่นซึ่งมีตำแหน่งไม่ต่ำกว่าข้าราชการพลเรือนสามัญระดับเจ็ดหรือเทียบเท่าข้อ ๕ให้พนักงานเจ้าหน้าที่ซึ่งได้รับแต่งตั้งตามประกาศกระทรวงวัฒนธรรม เรื่องแต่งตั้งนายทะเบียนและพนักงานเจ้าหน้าที่ตามพระราชบัญญัติภาพยนตร์และวีดิทัศน์พ.ศ. ๒๕๕๑ ลงวันที่ ๑๑ มิถุนายน ๒๕๕๑ และประกาศกระทรวงวัฒนธรรม เรื่องแต่งตั้งพนักงานเจ้าหน้าที่เพิ่มเติมตามพระราชบัญญัติภาพยนตร์และวีดิทัศน์ พ.ศ.๒๕๕๑ ลงวันที่ ๘ สิงหาคม ๒๕๕๑ยังคงเป็นพนักงานเจ้าหน้าที่ต่อไปจนกว่าจะพ้นจากตำแหน่งหรือพ้นจากสังกัดตามที่ระบุไว้ในข้อ๓ หรือจนกว่าบัตรประจำตัวจะหมดอายุประกาศณ วันที่ ๑๗ สิงหาคม พ.ศ. ๒๕๕๓นิพิฎฐ์ อินทรสมบัติรัฐมนตรีว่าการกระทรวงวัฒนธรรมปริญสินีย์/ผู้จัดทำ๓๑พฤษภาคม ๒๕๕๕วิชพงษ์/ผู้ตรวจ๓๑พฤษภาคม ๒๕๕๕[๑] ราชกิจจานุเบกษา เล่ม ๑๒๗/ตอนพิเศษ ๑๒๒ ง/หน้า ๔๔/๑๙ ตุลาคม ๒๕๕๓